It-Tribunal għas-Servizz Pubbliku: 15 ta’ Diċembru 2010, Saracco vs BĊE, F‑66/09, punt 106; 29 ta’ Settembru 2011, Angé Serrano vs Il‑Parlament, F‑9/07, punt 89

Il-Qorti tal-Ġustizzja: 10 ta’ Settembru 2009, Akavan Erityisalojen Keskusliitto AEK et, C‑44/08, punt 53

Il-Qorti tal-Prim’Istanza: 20 ta’ Novembru 2003, Cerafogli u Poloni vs BĊE, T‑63/02, punt 23, u l-ġurisprudenza ċċitata

It-Tribunal għas-Servizz Pubbliku: 11 ta’ Lulju 2007, Wils vs Il‑Parlament, F‑105/05, punti 70, 72 u 73

Il-Qorti tal-Prim’Istanza: 18 ta’ Ottubru 2001, X vs BĊE, T‑333/99, punt 61

Il-Qorti Ġenerali tal-Unjoni Ewropea: 14 ta’ Ottubru 2004, Pflugradt vs BĊE, C‑409/02 P, punti 34 sa 37, 49 u 53

Uffiċjal jista’ jinvoka dritt miksub biss jekk il-fatt li jiġġenera d-dritt tiegħu jirriżulta taħt il-qafas tar-Regolamenti tal-Persunal li jippreċedi l-emenda li saret lil dawn ir-regolamenti u li jikkontesta permezz tar-rikors tiegħu.

Fir-rigward ta’ riforma tal-Kundizzjonijiet tal-impjieg tal-persunal tal-Bank Ċentrali Ewropew li tinkludi l-emenda tal-ex Anness III tal-imsemmija kundizzjonijiet biex jiġi ffriżat il-pjan ta’ pensjoni tal-Bank u s-sostituzzjoni tal-imsemmi pjan permezz ta’ skema ta’ previdenza ġdida, jiġifieri l-iskema tal-pensjonijiet, fir-rigward tad-dritt miksub ta’ membru tal-imsemmi persunal li jirtira mill-età ta’ 60 sena mingħajr tnaqqis tal-benefiċċji skont l-Artikoli 11.1 u 11.5 tal-imsemmi ex Anness III, minn dawn id-dispożizzjonijiet jirriżulta li huwa l-fatt li membru jilħaq l-età ta’ 60 sena li jikkostitwixxi l-fatt li jiġġenera d-dritt u li jippermettilu jitlob il-likwidazzjoni immedjata tad-drittijiet tiegħu għall-pensjoni u l-ħlas tal-benefiċċji mingħajr ma jbati minn ebda tnaqqis tagħhom. Konsegwentement, membru tal-persunal tal-Bank li ma laħaqx din l-età fid-data tad-dħul fis-seħħ tar-riforma f’din id-data għandu biss dritt fi proċess li jinkiseb u ma għandu ebda dritt miksub fil-mument tal-likwidazzjoni tad-dritt għall-pensjoni tiegħu mingħajr tnaqqis tal-benefiċċji.

Barra minn hekk, peress li teżisti distinzjoni ċara bejn l-iffissar tad-dritt għall-pensjoni u l-ħlas tal-benefiċċji li jirriżultaw minnu, id-drittijiet miksuba f’termini ta’ ffissar ta’ pensjoni ma jinkisrux meta tibdiliet li seħħew fl-ammonti effettivament imħallsa jirriżultaw minn interazzjoni tal-fatturi ta’ konverżjoni, fejn dawn il-bidliet ma jippreġudikawx id-dritt għall-pensjoni nnifsu. Fil-fatt, il-fatturi ta’ konverżjoni ta’ pensjoni ma jagħmlux parti mid-drittijiet għall-pensjoni nnifishom, iżda jikkostitwixxu strument li jiżgura li l-benefiċċji ta’ pensjoni jiġu kkalkolati mit-tabelli ta’ mortalità aġġornati. Issa, peress li l-fatturi ta’ konverżjoni huma bbażati, b’mod partikolari, fuq tabelli ta’ mortalità, aġġornament regolari huwa imperattiv sabiex jiġu riflessi l-previżjonijiet fil-qasam tal-aspettattivi ta’ għajxien. Konsegwentement, membru tal-persunal tal-Bank ma jistax jibbenefika minn dritt miksub għaż-żamma tal-fatturi ta’ konverżjoni ta’ pensjoni applikati hekk kif kienu fis-seħħ qabel id-dħul fis-seħħ tar-riforma, u lanqas mil-likwidazzjoni, meta jasal il-mument, tad-drittijiet tiegħu għall-pensjoni għall-perijodi mwettqa fil-kuntest tal-pjan iffriżat, b’mod partikolari skont l-imsemmija fatturi.

(ara l-punti 385 sa 387, 389 u 390)

Il-Qorti tal-Ġustizzja: 11 ta’ Marzu 1982, Grogan vs Il‑Kummissjoni, 127/80, punti 14 u 15

Il-Qorti tal-Prim’Istanza: 29 ta’ Novembru 2006, Campoli vs Il‑Kummissjoni, T‑135/05, punti 78 u 80; 11 ta’ Lulju 2007, Centeno Mediavilla et vs Il‑Kummissjoni, T‑58/05, punt 58, u l-ġurisprudenza ċċitata